Luisa Ronchini

Biografia 
Nata a Bergamo inte el 1933 ła se gà trasferio prima a Bolzan e dopo a Venesia, dove che ła gà tacà łavorar come ceramista. Qua ła gà tacà frequentar grupi anarchici e na libreria, dove che ła gà descoverto i dischi del musica popołar. Spronada da I Dischi Del Sole ła gà tacà firar par całe e strade de Venesia, Ciosa e Treporti, registrando col registrator ła musica popołar de ch'i posti.

Inte el 1965 ła regstra el primo disco, l'EP Nineta cara par I Dischi Del Sole, insieme col chitarista Frnco Baroni. Inte el 1964 ła forma, insieme co Gualtiero Bertelli el Canzoniere Popolare Veneto, inte el 1965 ghe entra anca Alberto D'Amico. El grupo el mete insieme el spetacoło Tera e aqua, che el presenta par ła prima volta a Venesia el 7 april. Dal spetacoło vien publicà el disco Addio Venezia addio.

Luisa Ronchini contina sonando in giro in tanti concerti, insieme co artisti importanti come Gigi Proietti e publicando altri dischi col Canzoniene Popolare Veneto e da soła.

Inte el 1986, insieme co Alberto D'Amico, utiłizando el soranome de Osvaldo e Vincenza, i canta quatro canzon anticlericałi par ła radio libara Radio Gamma 5, che łe vien publicae in musicaseta da ła stesa radio.

Inte el 1990 ła publica na racolta de testi de canzon inte el libro Sentime bona zente.

L'ultimo concerto ło gà tegnuo inte el 1993, in ocasion de łe cełebrazion de ła nasita de ła Camera del Lavoro de Venesia, insieme co Gualtiero Bertelli, Alberto D'Amico e tanti altri.

Ła xe morta el 31 de luglio del 2001 par na rara małatia.

 Discografia parziałe 
 Album 
 1975 - Semo tutte impiraresse
 1977 - Mi vo' a cantar di Chioza... la chiara stela
 2002 - Re Orso

 EP 
 1965 - Nineta Cara - Canzoni  popolari veneziane

 Singołi 
 1967 - Tera e aqua
 Sulla linea di condotta da tenere di fronte agli interrogatori in questura (insieme co Gualtiero Bertelli)

 Libri 
 Sentime bona zente (1990)

 Note 

 Voxe corełae 
 Alberto D'Amico
 Canzoniere Popolare Veneto
 Gualtiero Bertelli

 Linganbi foresti 






Categoria:Nasesti inte el 1933